                                                                                       PATVIRTINTA
	Molėtų rajono savivaldybės tarybos 
	2025 m. kovo 27 d. sprendimu Nr. B1-76

MOLĖTŲ RAJONO SAVIVALDYBĖS JAUNIMO INICIATYVŲ FINANSAVIMO TVARKOS APRAŠAS

I SKYRIUS
BENDROSIOS NUOSTATOS

1. Molėtų rajono savivaldybės jaunimo iniciatyvų finansavimo tvarkos aprašas (toliau – Aprašas) rengiamas siekiant užtikrinti paslaugų įvairovę jaunimui, jaunų žmonių dalyvavimą sprendimų priėmimo procese, jaunimo organizacijų veiklos įtaką įgyvendinant jaunimo politiką, plečiant paslaugų jaunimui teikėjų tinklą.
2. Aprašas nustato Molėtų rajono savivaldybės strateginio veiklos plano 4 programos „Dalyvavimo demokratijos, bendruomeniškumo skatinimo, gyventojų sveikatinimo ir jų saugumo užtikrinimo programa“ 2.5-2 uždavinio 2.5-2-2.1 priemonės „Jaunimo iniciatyvų finansavimas“ (toliau – Priemonė)  įgyvendinimo tvarką, reikalavimus iniciatyvų paraiškoms, jų teikimo ir vertinimo, finansavimo projektams skyrimo tvarką, lėšų, skirtų iniciatyvų įgyvendinimui, panaudojimo kontrolę, atskaitomybę ir  atsakomybę.
3. Priemonė skirta Molėtų rajono savivaldybės jaunimo ir su jaunimu dirbančioms organizacijoms. 
4. Šiame Apraše vartojamos sąvokos:
4.1. Iniciatyva – savanoriška ir savarankiška jaunimo veikla, skirta savo ir visuomenės poreikiams tenkinti;
4.2. Iniciatyvos dalyviai – asmenys, kurie įgyvendina iniciatyvą, ir asmenys, kuriems ji skirta (iniciatyvos vykdytojai, paslaugų gavėjai, renginių dalyviai ir pan.);
[bookmark: _Hlk193117442]4.3. Iniciatyvos vadovas – asmuo, atstovaujantis jaunimo interesus neformaliai jaunimo grupei ar organizacijai, kuri sugalvojo jaunimo iniciatyvą. Iniciatyvos vadovas gali būti asmuo nuo 14 metų;
4.4. Iniciatyvos vykdytojai – asmenys, tiesiogiai ir tęstinai prisidedantys prie iniciatyvos įgyvendinimo, turintys konkrečią atsakomybę už iniciatyvos ir (ar) tam tikrų jos dalių įgyvendinimą. Iniciatyvos vykdytojai nėra asmenys, laikinai prisidedantys prie iniciatyvos įgyvendinimo savo žiniomis, įgūdžiais bei veikla (lektoriai, meno kolektyvai ir pan.). Iniciatyvos vykdytojai taip pat nėra asmenys, prisidedantys prie iniciatyvos įgyvendinimo finansine ir (ar) ūkine veikla (rėmėjai);
4.5. Jaunas žmogus – asmuo nuo 14 iki 29 metų;
4.6. Jaunimo organizacija – Lietuvos Respublikos asociacijų įstatymo nustatyta tvarka jaunimui ir (ar) jaunimo interesams atstovauti įsteigta asociacija, kurios ne mažiau kaip 2/3 narių yra jauni žmonės ir (ar) jaunų žmonių interesams atstovaujančios asociacijos, kurių kiekvienos ne mažiau kaip 2/3 narių yra jauni žmonės;
4.7. Jaunimo reikalų koordinatorius – valstybės tarnautojas, atliekantis jaunimo politikos įgyvendinimo funkciją;
4.8. Jaunimo reikalų taryba – Molėtų rajono savivaldybės jaunimo reikalų taryba;
[bookmark: _Hlk37152338]4.9. Neformali jaunimo grupė – neįregistruota visuomeninė grupė, kurioje ne mažiau kaip 2/3 narių sudaro jauni žmonės;
4.10. Paraiška – dokumentas su priedais, parengtas pagal specialią paraiškos formą,  pateikiamas siekiant gauti finansavimą iniciatyvai įgyvendinti;
4.11. Savanoris – šiame Apraše traktuojamas kaip asmuo, dalyvaujantis Jaunimo savanoriškos tarnybos (toliau - JST) programoje arba vykdantis neatlygintiną veiklą įvairiose srityse: sporto, kultūros, socialinių reikalų, sveikatos, švietimo, jaunimo, aplinkos apsaugos, vystomojo bendradarbiavimo ir kt.;
4.12. Kitos šiame Apraše vartojamos sąvokos atitinka Lietuvos Respublikos jaunimo politikos pagrindų įstatyme, Lietuvos Respublikos savanoriškos veiklos įstatyme ir kituose Lietuvos Respublikos teisės aktuose vartojamas sąvokas.

II SKYRIUS
 TIKSLAS IR UŽDAVINIAI

[bookmark: OLE_LINK4][bookmark: OLE_LINK5]5. Priemonės  tikslas – skatinti jaunimo iniciatyvas.
6. Priemonės uždaviniai:
6.1. finansuoti iniciatyvas, kuriomis siekiama didinti jaunų žmonių užimtumą Molėtų rajone;
6.2. skatinti jaunus žmones aktyviai dalyvauti visuomeninėje veikloje;
[bookmark: _Hlk38887585]  6.3. skatinti naujų iniciatyvų atsiradimą;
  6.4. skatinti savanorystę.

III SKYRIUS
FINANSAVIMAS IR ĮGYVENDINIMAS

7. Priemonės finansavimo šaltinis - Molėtų rajono savivaldybės biudžeto lėšos. Finansavimas iniciatyvoms skiriamas Molėtų rajono savivaldybės administracijos direktoriaus (toliau – Direktorius) įsakymu, atsižvelgiant į Molėtų rajono savivaldybės jaunimo iniciatyvų vertinimo komisijos (toliau – Komisija) pasiūlymus.
8. Reikalavimai iniciatyvų turiniui:
8.1. konkursui teikiama iniciatyva turi būti įgyvendinama vadovaujantis jaunimo savanoriškumo, savarankiškumo, savivaldos ir kitais principais, nurodytais Lietuvos Respublikos jaunimo politikos pagrindų ir Lietuvos Respublikos savanoriškos veiklos įstatymuose;
8.2.  ne mažiau kaip 2/3 iniciatyvos dalyvių turi būti jauni žmonės;
8.3. iniciatyvos apimtis, veiklos, planuojamas rezultatas, sąmata ir išlaidos privalo būti aiškiai nurodytos ir pagrįstos;
8.4. iniciatyva privalo būti įgyvendinama Molėtų rajone; 
8.5. konkursui negali būti teikiamos iniciatyvos, kurių tikslas yra: 
8.5.1. atostogos ir turizmas; 
8.5.2. pelno gavimas; 
8.6. konkursui negali būti teikiamos iniciatyvos, kurios:
8.6.1. kelia grėsmę žmonių sveikatai, garbei ir orumui, viešajai tvarkai; 
8.6.2. bet kokiomis formomis, metodais ir būdais skatina smurto, prievartos, neapykantos ir narkotikų bei kitų toksinių medžiagų, kurių vartojimas pagal Lietuvos Respublikos įstatymus ir kitus teisės aktus yra draudžiamas, populiarinimą; 
8.6.3. bet kokiomis kitomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus.
9. Iniciatyvų vertinimo kriterijai:
9.1 iniciatyvos paraiška užpildyta kokybiškai (pateikta visa paraiškos punktuose nurodyta informacija, paraiška užpildyta kompiuteriu) (1 balas);
9.2. aiškiai apibrėžta iniciatyvos tikslinė grupė, dalyvių skaičius ir įtraukimo į vykdomą iniciatyvą priemonės (1 balas);
9.3. iniciatyvos įgyvendinimo planas: 
9.3.1. nuoseklus, detalus, veiklos aiškios, išlaidos pagrįstos ir būtinos (2 balai);   
9.3.2. iš dalies nuoseklus, veiklos ir išlaidos iš dalies pagrįstos ir būtinos (1 balas);
9.4. numatytas bendradarbiavimas su kitomis organizacijomis ar įmonėmis (1 balas);
9.5. iniciatyva turi papildomą, ne mažesnį nei 10 proc. finansavimą, nuo prašomos skirti sumos (1 balas);
9.6. numatytas bendradarbiavimas su  jaunimo organizacijomis, su jaunimu dirbančiomis organizacijomis ir (ar) neformaliomis jaunimo grupėmis (1 balas);
[bookmark: _Hlk37152271]9.7. į iniciatyvos veiklas įtraukiami savanoriai (1 balas);
9.8. iniciatyva atitinka einamųjų metų prioritetą (1 balas);
9.9. iniciatyvą Komisijai pristato iniciatyvinės grupės narys (1 balas);
9.10. iniciatyvos pristatymas:
9.10.1.iniciatyva pateikta aiškiai, atsakyta į visus Komisijos klausimus (3 balai);
9.10.2.iniciatyva pateikta iš dalies aiškiai, atsakyta į dalį Komisijos pateiktų klausimų (2 balai);
9.11. iniciatyvos masiškumas (iniciatyvoje dalyvauja 20 ir daugiau dalyvių) (2 balas).
10. Privalomasis mažiausias paraiškų atrankos balų skaičius – 5 balai. Jeigu paraiškų atrankos vertinimo metu nustatoma, kad paraiška nesurinko 5 balų – paraiška atmetama.
11. Iniciatyvų paraiškų teikimas:
11.1. iniciatyvų paraiškų atranka skelbiama Molėtų rajono savivaldybės interneto svetainėje www.moletai.lt, pateikiant einamųjų metų grafiką su numatomomis kvietimo teikti iniciatyvas datomis, paraiškų teikimo ir vertinimo terminais;
11.2. paraiškų teikimo terminai tvirtinami Molėtų rajono savivaldybės administracijos direktoriaus (toliau – Direktorius) įsakymu. Iniciatyvos turi būti įgyvendinamos (arba pradėtos) tame ketvirtyje, kuriam skiriamas finansavimas. Prieš skelbiant pirmąją iniciatyvų paraiškų atranką jaunimo reikalų taryba patvirtina prioritetines paramos sritis, kurios galioja vienerius einamuosius metus;
11.3. paraiškas iniciatyvai finansuoti gali teikti jaunimo ir su jaunimu dirbančios organizacijos, neformalios jaunimo grupės ir kitos su jaunimu dirbančios organizacijos. Neformalios jaunimo grupės paraiškas teikia per nevyriausybines organizacijas arba biudžetines įstaigas, vykdančias veiklą Molėtų rajone, išskyrus rajono bendrojo ugdymo mokyklas;
11.4. atrankai teikiama tinkamai užpildyta, pasirašyta ir nuskenuota paraiškos forma (1 priedas) ir kiti papildomi dokumentai. Dokumentai siunčiami kvietime teikti iniciatyvas nurodytu elektroniniu paštu;
11.5. didžiausia iniciatyvai skiriama lėšų suma – 500 Eur.
  	12. Iniciatyvos vertinimas:
12.1. pasibaigus paraiškų teikimo terminui, Molėtų rajono savivaldybės administracijos patarėjas jaunimo reikalų koordinatorius (toliau – Koordinatorius)  per 5 darbo dienas atlieka pirminį paraiškų vertinimą. Atlikdamas pirminį paraiškos vertinimą tikrina ar paraiška atitinka šiuos formalius konkurso reikalavimus:
12.1.1. ar paraiškos teikėjas yra jaunimo arba su jaunimu dirbanti organizacija;
12.1.2. ar pateiktos visos reikalingos jaunimo iniciatyvos, vykdytos savivaldybės lėšomis, pastarųjų dvejų metų ataskaitos, jei iniciatyvos buvo vykdytos; 
12.1.3. ar pateikta paraiška yra tinkamos formos;
12.1.4. ar yra visi paraiškoje nurodyti privalomi priedai;
12.1.5. ar visi paraiškos laukeliai užpildyti;
12.1.6. ar teisingai apskaičiuotos ir pateiktos prašomos finansuoti sumos;
12.2. per 5 darbo dienas nuo paraiškų pateikimo termino pabaigos Koordinatorius išsiunčia paraiškų teikėjams, kurių paraiškos neatitinka 8.1–8.6 papunkčių reikalavimų, pranešimus, juose nurodo paraiškų trūkumus. Pranešimai siunčiami elektroniniu paštu, nurodytu paraiškoje. Paraiškų teikėjai per 3 darbo dienas nuo elektroninio laiško išsiuntimo dienos gali pateikti trūkstamus dokumentus elektroniniu paštu;
12.3. paraiškos, neatitikusios reikalavimų, toliau nevertinamos;
12.4. paraiškas vertina Direktoriaus įsakymu sudaryta 3 žmonių komisija (toliau – Komisija), kuri veikia pagal Direktoriaus įsakymu patvirtintą Komisijos reglamentą. Iniciatyvos svarstyme dalyvauja iniciatyvos vadovas ir (ar) kiti grupės nariai, kuris (-ie) Komisijos nariams pristato iniciatyvą ir atsako į Komisijos narių paklausimus. Apie iniciatyvų pristatymo datą ir laiką Komisija informuoja iniciatyvų teikėjus elektroniniu paštu ne vėliau kaip prieš 3 darbo dienas iki iniciatyvos pristatymo dienos; 
12.5. vertinant paraiškas, atsižvelgiama į vertinimo kriterijus, nurodytus Aprašo 9 punkte bei kiekvienam Komisijos nariui užpildant iniciatyvos vertinimo lentelę (2 priedas);
12.6. vertinant paraiškas, sudaroma paraiškų prioritetinė eilė ir paramą gauna tos iniciatyvos, kurios surenka daugiausiai balų iki kol baigsis pusmečio kvietimui numatytos lėšos;
12.7. komisija per 5 darbo dienas įvertina paraiškas ir teikia Direktoriui Komisijos protokolą su siūlymais dėl iniciatyvų finansavimo.
13. Iniciatyvų finansavimo sutartis su finansavimą gavusiais paraiškų teikėjais dėl finansavimo skyrimo pasirašo Direktorius.
14. Direktoriui pasirašius įsakymą dėl lėšų skyrimo, konkurso rezultatai skelbiami savivaldybės interneto portale. Rezultatai skelbiami ne vėliau kaip po 3 darbo dienų nuo Direktoriaus įsakymo pasirašymo.
15. Iniciatyvos (programos) sąmata (4 priedas) yra neatskiriama iniciatyvų finansavimo sutarties dalis. Lėšos iniciatyvos įgyvendinimui pervedamos iniciatyvų finansavimo sutartyje (3 priedas) nustatytais terminais ir tvarka. 

IV SKYRIUS
ATSKAITOMYBĖ IR ATSAKOMYBĖ

16. Už Apraše numatytų iniciatyvų įgyvendinimą ir tinkamą lėšų panaudojimą atsako organizacijos ar įstaigos, pasirašiusios sutartį su Molėtų rajono savivaldybės administracija.  
17. Iniciatyvos vykdytojas informuoja Koordinatorių apie iniciatyvos vykdymo vietą ir laiką, ne vėliau kaip prieš tris darbo dienas iki numatomos iniciatyvos vykdymo pradžios. 
18. Iniciatyvos vykdytojas, vykdydamas sutartinius įsipareigojimus dėl iniciatyvos įgyvendinimui skirto finansavimo, užtikrina lėšų panaudojimą pagal tikslinę paskirtį ir atsako už nepanaudotų ar neteisėtai panaudotų lėšų grąžinimą į Molėtų rajono savivaldybės biudžetą. 
19. Iniciatyvos įgyvendinimui skirtos lėšos privalo būti panaudotos tik toms išlaidoms apmokėti, kurios buvo numatytos prie iniciatyvų finansavimo sutarties pridėtoje sąmatoje.
20. Iniciatyvos vykdytojas, pasibaigus iniciatyvos įgyvendinimui, iniciatyvų finansavimo sutartyje nustatytais terminais, Finansinės apskaitos skyriui pateikia biudžeto išlaidų sąmatos įvykdymo ataskaitą (5 priedas), buhalterinės apskaitos dokumentų, pagrindžiančių lėšų panaudojimą, suvestinę (6 priedas).
21. Pateiktos paraiškos saugomos penkerius metus.
22. Iniciatyvų finansinė ir veiklos kontrolė atliekama  Lietuvos Respublikos įstatymų ir kitų teisės aktų nustatyta tvarka. Komisija, Koordinatorius ar Direktoriaus įsakymu įgalioti asmenys turi vykdyti ne mažiau nei 1/2 vykdomų iniciatyvų stebėseną ir vizitavimą pagal paraiškos teikėjo pateiktą iniciatyvos vykdymo vietą ir laiką. 

V SKYRIUS
BAIGIAMOSIOS NUOSTATOS

	23. Šis aprašas gali būti keičiamas Molėtų rajono savivaldybės tarybos sprendimu.
__________________________________

Molėtų rajono savivaldybės jaunimo iniciatyvų finansavimo tvarkos aprašo 
1 priedas


(Iniciatyvos paraiškos forma neformalioms grupėms / organizacijoms)

PARAIŠKA

__________________ 
                  (data)
                                                                               Molėtai

	1. Informacija apie organizaciją

	Organizacijos pavadinimas
	

	Juridinio asmens kodas
	

	Adresas
	

	Telefonas
	

	Elektroninis paštas
	

	Interneto svetainė 
	

	Pareiškėjo bankas
	

	Banko kodas
	

	Sąskaitos numeris
	



	2. Informacija apie neformalią grupę (jeigu teikia neformali grupė)

	Grupės pavadinimas (jei yra)
	

	Grupės narių sąrašas
	

	Elektroninis paštas (jei yra)
	



	3. Informacija apie iniciatyvą

	Iniciatyvos pavadinimas 
	

	Ar iniciatyva atitinka einamųjų metų prioritetą? Jei taip, nurodykite, kurį (-iuos)
	

	Iniciatyvos aprašymas (nurodykite iniciatyvos tikslą ir uždavinį, nuoseklų ir detalų įgyvendinimo planą, kokias konkrečias veiklas vykdysite, numatomą rezultatą ir pan.)
	

	Iniciatyvos dalyvių skaičius (asmenys, kurie įgyvendina iniciatyvą, ir asmenys, kuriems ji skirta)
	

	Iniciatyvos tikslinė grupė ir jos įtraukimo į vykdomą iniciatyvą priemonės
	

	Ar į iniciatyvos įgyvendinimą įsitrauks kitos organizacijos ar įstaigos? Jei taip, įvardinkite, kokios ir kaip įsitrauks
	

	Ar į iniciatyvos įgyvendinimą įsitrauks kitos jaunimo organizacijos, su jaunimu dirbančios organizacijos ir (ar) neformalios jaunimo grupės? Jei taip, įvardinkite, kokios ir kaip įsitrauks
	

	Papildomi finansavimo šaltiniai (nurodyti šaltinį ir lėšas bei pridėti tai patvirtinantį dokumentą)
	

	Ar į iniciatyvos vykdymą įtraukiamas (-i) savanoris (-iai)?
	

	Vieta, kur vyks iniciatyva
	

	Komisijai iniciatyvą pristatysiančio asmens kontaktai
	




	4. Pateikite informaciją apie planuojamas išlaidas, prašomas iš Savivaldybės

	Eil. Nr.
	Išlaidų paskirtis 
(prekės ar paslaugos pavadinimas)
	Išlaidų detalizavimas
 (prekių ar paslaugų kiekiai ir kainos)

	Bendra  suma, Eur
	Iš savivaldybės prašoma lėšų suma, Eur (neturi viršyti 500 Eur)

	1.
	
	
	
	

	2.
	
	
	
	

	Iš viso
	
	



	

	5. Iniciatyvos vadovas (-ė)

	Vardas ir pavardė
	

	Telefonas
	

	El. pašto adresas
	

	Adresas korespondencijai
	

	
	

	6. Papildoma informacija, pastabos

	

	

	

	



Patvirtinu, kad paraiškoje pateikta informacija yra tiksli ir teisinga. Gavęs Molėtų rajono savivaldybės finansavimą, įsipareigoju gautas lėšas naudoti pagal pateiktą sąmatą, informuoti savivaldybę apie projekto vykdymo eigą ir pateikti galutinę ataskaitą Molėtų rajono savivaldybės iniciatyvų finansavimo sutarty numatytais terminais.

	Organizacijos vadovas (-ė)
	


	

	
	(parašas)
	(vardas ir pavardė)



		
	Iniciatyvos vadovas (-ė)
	

	

	
	(parašas)
	(vardas ir pavardė)

                                                        		Molėtų rajono savivaldybės jaunimo iniciatyvų 
           finansavimo tvarkos aprašo 
 	    2 priedas

Iniciatyvos vertinimo lentelė

	Iniciatyvos pavadinimas
	



1. Administracinės atitikties vertinimas, vienam punktui skiriamas maksimalus balas – 1, bendras šio vertinimo etapo balas  - 1.
	
	Taip
	Ne
	Balai
	Komentaras

	Iniciatyvos paraiška užpildyta kokybiškai (pateikta visa paraiškos punktuose nurodyta informacija, paraiška užpildyta kompiuteriu, yra aiški ir įskaitoma) (1)
	
	
	
	

	Iš viso:
	
	
	
	



2. Tinkamumo vertinimas, vienam punktui skiriami maksimalūs du balai, bendras šio vertinimo  etapo balas – 2.
	
	Taip
	Ne
	Balai
	Komentaras

	Paraiškoje pateiktas iniciatyvos įgyvendinimo planas:
	
	
	
	

	1. Nuoseklus, detalus, veiklos ir išlaidos pagrįstos ir būtinos (2)
	
	
	
	

	2. Iš dalies pagrįstas (1)
	
	
	
	

	Iš viso:
	
	
	
	



3. Naudos ir kokybės vertinimas, vienam punktui skiriamas vienas balas, maksimalus šio vertinimo etapo balas –12.
	
	Taip
	Ne
	Balai
	Komentaras

	Paraiška atitinka bent vieną einamųjų metų prioritetą (1)
	
	
	
	

	Aiškiai apibrėžta iniciatyvos tikslinė grupė ir jos įtraukimo į vykdomą iniciatyvą priemonės (1)
	
	
	
	

	Numatytas bendradarbiavimas su kitomis organizacijomis ar įmonėmis (1)
	
	
	
	

	Iniciatyva turi papildomą finansavimą (1)
	
	
	
	

	Numatytas bendradarbiavimas su jaunimo organizacijomis, su jaunimu dirbančiomis organizacijomis ir (ar) neformaliomis jaunimo grupėmis (1)
	
	
	
	

	Į iniciatyvos veiklas įtraukiami savanoriai (1)
	
	
	
	

	Iniciatyvos masiškumas (iniciatyvoje dalyvauja 20 ir daugiau dalyvių) (2)
	
	
	
	

	Iniciatyvą komisijai  pristato iniciatyvinės grupės narys (1)
	
	
	
	

	Iniciatyvos pristatymas:
	
	
	
	

	1. Aiškus, detalus, atsakyta į visus komisijos klausimus (3)
	
	
	
	

	2. Iš dalies aiškus, atsakyta ne į visus komisijos pateiktus klausimus (2)
	
	
	
	

	Iš viso skirta balų:
	
	

	Siūloma skirti lėšų suma:
	
	



Programos vertinimo komisijos narys________________________________________________					             
Vardas, pavardė	parašas


Molėtų rajono savivaldybės jaunimo iniciatyvų finansavimo tvarkos aprašo
                           3 priedas

MOLĖTŲ RAJONO SAVIVALDYBĖS JAUNIMO INICIATYVŲ FINANSAVIMO SUTARTIS

 ...... m. ................ d. Nr. .....
Molėtai 

	Molėtų rajono savivaldybės administracija (toliau – Administracija), atstovaujama direktoriaus .................... , ir .................... (toliau – Iniciatyvos vykdytojas), atstovaujamas ..................., vadovaudamiesi Administracijos direktoriaus ..... m..... d. įsakymu Nr. ........... „Dėl lėšų jaunimo iniciatyvų projektams finansuoti skyrimo“, sudarė šią sutartį.

1. SUTARTIES DALYKAS

1. Administracija įsipareigoja pervesti sutarties 2 punkte nurodytas savivaldybės biudžeto lėšas į Iniciatyvos vykdytojo banke, kitoje mokėjimo ar kredito įstaigoje, esančią sąskaitą vykdyti  ..... m. numatytą įgyvendinti iniciatyvą „....................“ (toliau – Iniciatyva). Iniciatyvos vykdytojas įsipareigoja naudoti lėšas, atsiskaityti už jų panaudojimą sutartyje nustatyta tvarka ir įgyvendinti Iniciatyvoje numatytas veiklas.
2. Iniciatyvos vykdytojui skiriama savivaldybės biudžeto lėšų suma – ..... (suma žodžiais) Eur, paskirstyta ketvirčiais pagal prie sutarties pridėtą programos sąmatą (Molėtų rajono savivaldybės jaunimo iniciatyvų finansavimo tvarkos aprašo 4 priedas).
	
II. ŠALIŲ ĮSIPAREIGOJIMAI

3. Administracija įsipareigoja pervesti sutarties 2 punkte nurodytas savivaldybės biudžeto lėšas į Iniciatyvos vykdytojo sąskaitą pagal ketvirtinį lėšų paskirstymą iki kiekvieno einamojo ketvirčio 10 dienos. 
4. Iniciatyvos vykdytojas įsipareigoja: 
	4.1. Iniciatyvą vykdyti pagal pateiktą programos sąmatą (Molėtų rajono savivaldybės jaunimo iniciatyvų finansavimo tvarkos aprašo 4 priedas);
	4.2. Administracijos skirtas lėšas naudoti tik pagal paskirtį;
	4.3. Iniciatyvą įgyvendinti iki .... m. ............ d.;
4.4. Administracijai pareikalavus, ne vėliau kaip per 5 darbo dienas pateikti išsamią informaciją apie Iniciatyvos įgyvendinimo eigą;
	4.5. įvykdžius Iniciatyvą, per 5 darbo dienas Administracijos Finansinės apskaitos skyriui atsiskaityti apie faktinį lėšų panaudojimą, pateikti biudžeto išlaidų sąmatos vykdymo ataskaitą (Molėtų rajono savivaldybės jaunimo iniciatyvų finansavimo tvarkos aprašo 5 priedas), buhalterinių apskaitos dokumentų, pagrindžiančių lėšų panaudojimą, suvestinę (Molėtų rajono savivaldybės jaunimo iniciatyvų finansavimo tvarkos aprašo 6 priedas);
	4.6. įgyvendinus Iniciatyvą, nepanaudotas lėšas iki .... m. ............. d. grąžinti į Administracijos sąskaitą LT284010045500060025, esančią „Luminor bank AS“ banke, banko kodas 40100;
	4.7. jeigu dėl kokių nors priežasčių Iniciatyvos vykdytojas nebegali vykdyti ar įvykdyti Iniciatyvos, 4.6 punkte nurodyta tvarka grąžinti iš Administracijos gautas lėšas.

III. PAPILDOMOS SUTARTIES SĄLYGOS

5. Sutarties šalys už įsipareigojimų nevykdymą ar netinkamą vykdymą atsako Lietuvos Respublikos teisės aktų nustatyta tvarka.
6. Ši sutartis gali būti papildoma, keičiama ar nutraukiama tik raštišku abiejų šalių  susitarimu. Visi šalių patvirtinti pakeitimai tampa neatskiriamomis sutarties dalimis.
7. Apie ketinimą nutraukti sutartį suinteresuotoji šalis turi pranešti kitai šaliai ne vėliau kaip prieš vieną mėnesį.
8. Nutraukus šią sutartį dėl Iniciatyvos vykdytojo kaltės, jis privalo per 15 darbo dienų grąžinti visą iš Administracijos biudžeto gautą sumą.
9. Sutartį nutraukus dėl Administracijos kaltės, Administracija pagal Iniciatyvos vykdytojo pateiktus išlaidų dokumentus apmoka sąmatoje numatytas Iniciatyvos vykdymo išlaidas, padarytas iki sutarties nutraukimo dienos, bet neviršijant šios sutarties I skyriaus 2 dalyje numatytos sumos.
10. Ginčai dėl šios sutarties vykdymo sprendžiami šalių susitarimu, o nesusitarus – teismine ar kitokia Lietuvos Respublikos įstatymų nustatyta tvarka.
11. Sutartis sudaryta dviem egzemplioriais, turinčiais vienodą juridinę galią – po vieną kiekvienai šaliai.
12. Sutartis įsigalioja nuo jos pasirašymo bei patvirtinimo dienos ir galioja iki visiško atsiskaitymo už Iniciatyvos vykdymą ir jai skirtų lėšų panaudojimą.


IV. SUTARTIES ŠALIŲ REKVIZITAI


		Molėtų rajono savivaldybės administracija

	kodas 188712799
tel. +370 383 54 761

	Molėtai, Vilniaus g. 44, 33140

	a. s. LT284010045500060025

	„Luminor bank AS“ bankas, kodas 40100

	

	

	Direktorius

	

	                                            



	
	pavadinimas
kodas 
tel. 
adresas
a. s. 
bankas, kodas


(pareigos)
(vardas, pavardė)
                                



	
A.V.
	
	
A.V.

	
	
	


	

